Dragi učenec/ka!

Čas hitro mineva in seveda bo potrebno v doglednem času pridobiti tudi nekaj ocen. Glede nato, da sedaj delo poteka od doma, bi bilo smiselno sedaj pripraviti nekaj v naprej. Pošiljam navodila za pripravo govornega nastopa. Seveda mi lahko že pripravljeno pošljete v pregled. Kljub vsemu pa pravila, ki bodo za vse enaka. Predvidoma bodo govorni nastopi v mesecu maju. Točen datum izveste naknadno.

Govorni nastop: TJA 8

Kaj?

* Opiši prevozno sredstvo (kolo, kočija, avto, letalo, vlak, balon, cepelin, rolka, avtobus, podzemna železnica, ladja, motor, traktor). **Vsak učenec naj mi po elektronski pošti pošlje, katero sredstvo bo opisal. Sproti Vas bom obveščala, katere teme so že zasedene in katere ne.**
* Njene/njegove začetke, razvoj, zanimivosti.
* Uporabi različne čase (Past, Present, Future), gramatične strukture.
* Bogato besedišče. Izberi pet besed, ki jih razložiš in so povezane z izbrano temo.

**To pomeni: The tube (n.)- a type of an underground train, especially in London= podzmena železnica**

* Temo predstaviš s pomočjo drsnic (ptt) ali pa plakata. Na enem ali drugem je potrebno uporabiti le najbolj ključne besede. Seveda pa je lahko slikovnega gradiva več. Ne smete pa pozabiti navesti od kod je slikovno gradivo ali podatki **(citiranje!!!**) Gradivo ne sme biti samo iz svetovnega spleta. Naj spomnim, da nekaj teh prevoznih sredstev premore tudi učbenik za zgodovino 8. Pomagaj si tudi s tem. Lahko si pomagaš tudi z video posnetki (youtube), vendar ne smejo biti ti daljši od 1 minute. Lahko se tudi posnameš, če imate doma kakšno prevozno sredstvo čestitljive starosti.
* Izdelaj kratek učni list za sošolce, ki mora vsebovati ključne podatke.

1. Čas? 5 -minutni nastop. (maj 2020??) Torej posnetki so dolgi največ 1 minuto. Ostale 4 minute porabiš za suvereno predstavitev izbrane teme. Torej, ne bereš, drsnice so ti opora, lahko praktično predstaviš delovanje nekega prevoznega sredstva.
2. Drži se časovne omejitve in teme.

Še praktičen nasvet. Izberite temo, ki vam je všeč. Napiši, kaj bi želel predstaviti. Naj bodo povedi kratke. Izdelaj plakat ali ppt. Preveri, če uspeš v 5 minutah povedati vse. Če si v dvomih, pošlji besedilo meni in ga bova skupaj prilagodila.

Ostanite zdravi!

Polona Kastelic